ফার্স্ট পোস্ট জানিয়েছে, আসামের সংসদ সদস্য সুস্মিতা দেব বুধবার ভারতের পার্লামেন্টে একই অভিযোগ করেছেন। তিনি বলেছেন, ইতিমধ্যে কয়েকজনকে ধরে গণপিটুনি দেয়া হয়েছে। তাদের কোনো নিরাপত্তা নেই। নাগরিক নিবন্ধন তালিকার খসড়া প্রকাশের পর থেকে তালিকায় নাম না থাকা অনেকেই পালিয়ে যাচ্ছেন মেঘালয়ে। সেখানেও তাদের চোখে চোখে রাখা হচ্ছে। বাঙালিদের নিরাপত্তার দাবিতে সংসদের ওয়েলেও নেমে আসেন রাজ্যের শিলচরের এ কংগ্রেস সংসদ সদস্য।